
PREDKLADACIA SPRÁVA
Výročnú správu o členstve Slovenskej republiky v Európskej únii za rok 2025 predkladá na rokovanie Národnej rady Slovenskej republiky predseda vlády Slovenskej republiky na základe uznesenia vlády Slovenskej republiky č. 80/2026.
Predkladaný materiál vypracovalo Ministerstvo zahraničných vecí a európskych záležitostí Slovenskej republiky na základe uznesenia vlády SR č. 118 zo 7. 3. 2013, ktoré ministrovi zahraničných vecí a európskych záležitostí ukladá povinnosť predmetný materiál každoročne, do 28. februára, predložiť na rokovanie vlády. Na základe ústavného zákona č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie sa materiál po schválení vládou Slovenskej republiky predkladá na rokovanie Národnej rady Slovenskej republiky. 

Cieľom výročnej správy je poukázať na najdôležitejšie udalosti v európskej agende za rok 2025 z pohľadu presadzovania národnoštátnych záujmov Slovenskej republiky v Európskej únii. Z hľadiska štruktúry je nosná časť materiálu rozdelená do blokov korešpondujúcich s 10 formáciami Rady Európskej únie a tvoria ju vstupy z jednotlivých ústredných orgánov štátnej správy. Súčasťou materiálu je aj stručná informácia o personálnom zastúpení Slovenskej republiky v inštitúciách Európskej únie. 

Predkladaný materiál bol vypracovaný na základe vstupov z jednotlivých ústredných orgánov štátnej správy a následne bol predmetom pripomienkového konania. Materiál nemá vplyv na rozpočet verejnej správy, podnikateľské prostredie, nemá sociálne vplyvy, vplyvy na životné prostredie, informatizáciu spoločnosti, na služby verejnej správy pre občana, ani vplyv na manželstvo, rodičovstvo a rodinu. Materiál bol schválený na 130. schôdzi vlády Slovenskej republiky a v súlade s uznesením vlády Slovenskej republiky č. 80/2026 je predložený do Národnej rady Slovenskej republiky.

